Diari Oficial de la Generalitat Valenciana


Sumari del DOGV 9855, del 23-05-2024 (2024/4732)

RESOLUCIÓ de 21 de maig de 2024, de la consellera d'Hisenda, Economia i Administració Pública, per la qual es nomena personal funcionari de carrera les persones que han superat les proves selectives d'accés a l'agrupació professional funcionarial, servicis de suport sociosanitaris i educatius de l'Administració de la Generalitat, escala ajudant de residència/servicis, APF-05-01, convocatòria 135/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2018 i 2019 per a personal de l'Administració de la Generalitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9855

Data del DOGV
:   23-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/4732


Data del document
:   21-05-2024

Organisme emissor
:   Conselleria de Hacienda, Economía y Administración Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda, Economia i Administració Pública

RESOLUCIÓ de 21 de maig de 2024, de la consellera d'Hisenda, Economia i Administració Pública, per la qual es nomena personal funcionari de carrera les persones que han superat les proves selectives d'accés a l'agrupació professional funcionarial, servicis de suport sociosanitaris i educatius de l'Administració de la Generalitat, escala ajudant de residència/servicis, APF-05-01, convocatòria 135/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2018 i 2019 per a personal de l'Administració de la Generalitat. [2024/4732]  
   
  
Vista l'Orde 74/2020, de 10 de setembre, de la Conselleria de Justícia, Interior i Administració Pública, per la qual es convoquen proves selectives d'accés a l'agrupació professional funcionarial, servicis de suport sociosanitaris i educatius de l'Administració de la Generalitat, escala ajudant de residència/servicis, APF-05-01, convocatòria 135/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2018 i 2019 per a personal de l'Administració de la Generalitat (DOGV 8909, 21.09.2020).  
  
Vistes la Resolució de 30 de novembre de 2023, de la consellera d'Hisenda, Economia i Administració Pública, per la qual es publica la relació definitiva de persones que han superat les proves selectives d'accés a l'agrupació professional funcionarial, servicis de suport sociosanitaris i educatius de l'Administració de la Generalitat, escala ajudant de residència/servicis, APF-05-01, convocatòria 135/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2018 i 2019 per a personal de l'Administració de la Generalitat (DOGV 9742 / 11.12.2023).  
  
Vist l'apartat 1 de la disposició transitòria sexta de la Llei 4/2021, de 16 d'abril, de la Generalitat, de la funció pública valenciana, que disposa que les persones aspirants que accedisquen a la funció pública de l'Administració de la Generalitat, mitjançant les convocatòries en curs a l'entrada en vigor de la llei, quedaran integrades en el cos, escala o agrupació funcionarial corresponent al lloc de treball al qual opten, d'acord amb els criteris establits en la present llei. De conformitat amb la correspondència prevista en els annexos II i III de la Llei 4/2021, a les persones aprovades en la convocatòria 135/18 se'ls nomenarà en l'agrupació professional funcionarial APF, agrupació de llocs de treball d'ajudants de residència/servicis APT-APF-04.  
  
Les persones aprovades en la convocatòria 135/18, indicades en l'annex II d'esta resolució, ja són personal funcionari de carrera de l'agrupació professional funcionarial APF i, per tant, no se'ls pot tornar a nomenar. No obstant això, als efectes previstos en l'article 40.3 de la Llei 4/2021, s'acredita que han superat els coneixements de les proves d'accés de l'agrupació de llocs de treball d'ajudants de residència/servicis APT-APF-04.  
De conformitat amb l'article 20 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs i mobilitat del personal de la funció pública valenciana, i vista la base 10 de l'orde de convocatòria, els qui no hagen acreditat els seus coneixements orals de valencià, mitjançant certificat expedit o homologat per la Junta Qualificadora de Coneixements de Valencià, hauran de realitzar l'exercici específic que es convoque a este efecte i, en cas de no superar-lo, assistir als cursos de perfeccionament que a este efecte s'organitzen.  
No és procedent el nomenament com a personal funcionari de carrera de Francisca Romero Navarro, per excedir l'edat màxima de jubilació forçosa. Tampoc és procedent el nomenament de les persones que consten en l'annex III-A, per renúncia, i les persones que consten en l'annex III-B per no haver presentat, dins del termini indicat en la Resolució de 30 de novembre de 2023, de la consellera d'Hisenda, Economia i Administració Pública, la documentació acreditativa del compliment dels requisits exigits en la convocatòria. Comprovat que les altres persones esmentades han presentat la documentació acreditativa del compliment dels requisits exigits, és procedent el seu nomenament com a personal funcionari de carrera, tal com s'establix en la base 11 de l'orde de convocatòria, i en l'article 68.1.b de la Llei 4/2021, de 16 d'abril, de la Generalitat, de la funció pública valenciana.  
  
  
  
De conformitat amb l'article 18 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, amb la finalitat d'assegurar la cobertura de les vacants convocades, quan es produïsquen renúncies, falta d'acreditació dels requisits exigits en la convocatòria per a ser nomenat personal funcionari de carrera o concórrega alguna de les causes de pèrdua de la condició de personal funcionari en les persones proposades abans del seu nomenament o presa de possessió, l'òrgan convocant requerirà a l'òrgan de selecció la relació complementària de persones aspirants aprovades que seguisquen a les propostes, per al seu possible nomenament com a personal funcionari de carrera.  
En virtut d'això, i fent ús de la competència establida en l'article 8.1 o) de la Llei 4/2021, de 16 d'abril, de la funció pública valenciana, resolc:  
  
Primer. Nomenament personal funcionari de carrera  
Nomenar personal funcionari de carrera de l'agrupació professional funcionarial APF, agrupació de llocs de treball d'ajudants de residència/servicis APT-APF-04, sector administració especial, les persones que han superat les proves selectives de la convocatòria 135/18, torn lliure general i persones amb diversitat funcional, pel sistema de concurs oposició i procés d'estabilització d'ocupació, corresponents a les ofertes d'ocupació pública de 2018 i 2019 per a personal de l'Administració de la Generalitat.  
  
Segon. Acreditació coneixements agrupació de llocs de treball  
Acreditar la superació dels coneixements corresponents a l'agrupació de llocs de treball d'ajudants de residència/serveis APT-APF-04, a les persones que consten en l'annex II d'esta resolució, per haver superat el procés selectiu de la convocatòria 135/18.  
  
Tercer. Adquisició de la condició de personal funcionari de carrera  
  
Per a adquirir la condició de personal funcionari de carrera, les persones nomenades en el resolc primer, segons annex I de la present resolució, hauran de prendre possessió del lloc de treball adjudicat, dins del termini establit i amb el jurament o promesa previ a què es referix l'apartat c) de l'article 68.1 de la Llei 4/2021, de 16 d'abril, de la funció pública valenciana.  
  
Quart. Opció entre agrupacions de llocs de treball  
Les persones que consten en l'annex II d'esta resolució, i que es troben en actiu en l'agrupació professional funcionarial APF, podran optar per prendre possessió en el lloc adjudicat, de l'agrupació de llocs de treball d'ajudants de residència/serveis APT-APF-04, o continuar en el lloc de l'agrupació de llocs de treball APT, en la que es troben.  
  
  
Quint. Efectes administratius i econòmics  
Els efectes econòmics i administratius del present nomenament seran del dia de la presa de possessió.  
  
Sext. Registre de personal  
El Registre de personal de l'Administració de la Generalitat efectuarà les anotacions que corresponga en els fulls de servici de les persones interessades.  
Contra la present resolució, que posa fi a la via administrativa, les persones interessades podran interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes comptat des de l'endemà de la publicació, davant del mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que consideren procedent.  
  
València, 21 de maig de 2024. La consellera d'Hisenda, Economia i Administració Pública: Ruth María Merino Peña.